CELEX: 32007D0698
Language: lt
Date: 1193616000000
Title: 2007/698/EB: 2007 m. spalio 29 d. Komisijos sprendimas, iš dalies keičiantis Sprendimą 2007/116/EB dėl papildomų rezervuotų numerių, prasidedančių skaitmenimis 116, skyrimo (Pranešta dokumentu Nr. C(2007) 5139) (Tekstas svarbus EEE )

30.10.2007   
            
            
               LT
            
            
               Europos Sąjungos oficialusis leidinys
            
            
               L 284/31
            
         
      KOMISIJOS SPRENDIMAS
   
   2007 m. spalio 29 d.
   iš dalies keičiantis Sprendimą 2007/116/EB dėl papildomų rezervuotų numerių, prasidedančių skaitmenimis 116, skyrimo
   (Pranešta dokumentu Nr. C(2007) 5139)
   (Tekstas svarbus EEE)
   (2007/698/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. kovo 7 d. Europos Parlamento ir Tarybos direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyvą) (1), ypač į jos 10 straipsnio 4 dalį,
   kadangi:
   
               (1)
            
            
               2007 m. vasario 15 d. Komisijos sprendimu 2007/116/EB dėl nacionalinio skaitmenimis 116 prasidedančio numerių intervalo rezervavimo suderintų socialinių paslaugų suderintiems numeriams (2) nacionalinis numerių intervalas, prasidedantis skaitmenimis 116, rezervuojamas suderintų socialinių paslaugų suderintiems numeriams. Šio sprendimo priede pateiktas šio numerių intervalo konkrečių numerių ir paslaugų, kurioms rezervuotas kiekvienas numeris, sąrašas. Šis sąrašas gali būti taisomas Direktyvos 2002/21/EB 22 straipsnio 3 dalyje nustatyta tvarka.
            
         
               (2)
            
            
               Su numeriu 116000 susietų paslaugų apibūdinimas turėtų būti atnaujintas. Be to, socialinėms paslaugoms, kurioms gali būti rezervuoti suderinti numeriai, priskirtos dar dvi paslaugos – vaikų pagalbos ir psichologinės pagalbos linijos. Todėl Sprendimas 2007/116/EB turėtų būti atnaujintas ir paskirti papildomi rezervuoti numeriai.
            
         
               (3)
            
            
               Todėl Sprendimas 2007/116/EB turėtų būti atitinkamai iš dalies pakeistas.
            
         
               (4)
            
            
               Šiame sprendime numatytos priemonės atitinka Ryšių komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/116/EB priedas pakeičiamas šio sprendimo priedu.
   2 straipsnis
   Valstybės narės imasi visų reikiamų priemonių, kad nuo 2008 m. vasario 29 d. kompetentinga nacionalinė reguliavimo institucija galėtų paskirti numerius, įtrauktus į sąrašą šiuo sprendimu.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. spalio 29 d.
      
         
            Komisijos vardu
         
         Viviane REDING
         
         
            Komisijos narė
         
      
   
   
      (1)  OL L 108, 2002 4 24, p. 33. Direktyva su pakeitimais, padarytais Europos Parlamento ir Tarybos reglamentu (EB) Nr. 717/2007 (OL L 171, 2007 6 29, p. 32).
   
      (2)  OL L 49, 2007 2 17, p. 30.
   
      PRIEDAS
      Numerių, rezervuotų suderintoms socialinėms paslaugoms, sąrašas
      
                  Numeris
               
               
                  Paslaugos, kurioms šis numeris rezervuojamas
               
               
                  Specialios teisės naudotis šiuo numeriu sąlygos
               
            
                  116000
               
               
                  
                               
                           
                           
                              
                                 Paslaugos pavadinimas
                              
                              Karštoji linija pranešimams apie dingusius vaikus
                           
                        
                               
                           
                           
                              
                                 Apibūdinimas
                              
                              Teikiant šią paslaugą a) priimami ir policijai nukreipiami skambučiai, kuriais pranešama apie dingusius vaikus; b) dingusio vaiko artimiesiems teikiamos konsultacijos ir parama; c) teikiama pagalba, atliekant tyrimą.
                           
                        
               
                  Paslauga teikiama nuolatos (t. y. visą parą, visomis savaitės dienomis ir visoje šalyje).
               
            
                  116111
               
               
                  
                               
                           
                           
                              
                                 Paslaugos pavadinimas
                              
                              Vaikų pagalbos linijos
                           
                        
                               
                           
                           
                              
                                 Apibūdinimas
                              
                              Šios paslaugos paskirtis – padėti vaikams, kuriems trūksta dėmesio ir saugumo. Vaikai nukreipiami į atitinkamas tarnybas ir jiems teikiama kita būtina informacija. Ši paslauga suteikia vaikams galimybę išsakyti savo problemas, pasikalbėti jiems rūpimais klausimais ir kreiptis pagalbos neatidėliotinu atveju.
                           
                        
               
                  Sutrikus nuolatiniam paslaugos teikimui (t. y. teikimui visą parą, visomis savaitės dienomis ir visoje šalyje), paslaugos teikėjas turi užtikrinti, kad informacija apie paslaugos teikimą būtų lengvai prieinama forma paskelbta visuomenei, o asmenims, skambinantiems paslaugos numeriu, kai paslauga neveikia, būtų pranešama, kada bus atnaujintas paslaugos teikimas.
               
            
                  116123
               
               
                  
                               
                           
                           
                              
                                 Paslaugos pavadinimas
                              
                              Psichologinės pagalbos linijos
                           
                        
                               
                           
                           
                              
                                 Apibūdinimas
                              
                              Paskambinusieji paslaugos numeriu gali atvirai pabendrauti, jų išklausoma nepateikiant šališkų vertinimų. Šios paslaugos paskirtis – teikti psichologinę pagalbą skambintojams, kurie jaučiasi vieniši, yra ištikti psichologinės krizės arba svarsto apie savižudybę.
                           
                        
               
                  Sutrikus nuolatiniam paslaugos teikimui (t. y. teikimui visą parą, visomis savaitės dienomis ir visoje šalyje), paslaugos teikėjas turi užtikrinti, kad informacija apie paslaugos teikimą būtų lengvai prieinama forma paskelbta visuomenei, o asmenims, skambinantiems paslaugos numeriu, kai paslauga neveikia, būtų pranešama, kada bus atnaujintas paslaugos teikimas.